всяко еквивалентно изпитване, извършено в съответствие с Правило No 127 на ООН (напр. когато образецът се изпитва като част от тип превозно средство, в случай че може по избор да бъде оборудвано със система за предна защита, вж. точка 1. и точка 3.1. от раздел В).
 Раздел Б
 Спецификации на изпитванията на превозните средства
 1.
 Комплектовано превозно средство
 1.1.
 За целите на изпитванията на комплектовано превозно средство, превозното средство трябва да отговаря на условията, определени в точки 1.1.1., 1.1.2. и 1.1.3.
 1.1.1.
 Превозното средство трябва да се намира в своето нормално положение за движение, като трябва или да е закрепено здраво на повдигнати опори, или да е неподвижно върху равна повърхност с включена ръчна спирачка.
 1.1.2.
 Всички устройства, конструирани за защита на уязвимите участници в движението по пътищата, трябва да са задействани правилно преди началото на изпитването и/или да работят по време на съответното изпитване. Заявителят за одобряване е длъжен да докаже, че устройствата функционират както е предвидено в случай на сблъсък с пешеходец.
 1.1.3.
 За всички компоненти на превозното средство, които могат да изменят своята форма или положение и са различни от активните устройства за защита на пешеходците, както и такива, които имат повече от една фиксирана форма или положение, е необходимо превозното средство да отговаря на изискванията във всяка фиксирана форма или положение.
 2.
 Подсистема от превозното средство
 2.1.
 Когато за извършване на изпитванията е предоставена само една подсистема от превозното средство, тя трябва да отговаря на условията, определени в точки 2.1.1., 2.1.2., 2.1.3. и 2.1.4.
 2.1.1.
 Изпитването включва всички елементи от конструкцията на превозното средство, капака и всички компоненти, разположени под него или зад предното стъкло, които могат да участват при челен сблъсък с уязвим участник в движението по пътищата, за да се покажат експлоатационните показатели и взаимодействията на всички участващи компоненти на превозното средство.
 2.1.2.
 Подсистемата на превозното средство трябва да бъде монтирана здраво в нормалното положение за движение на превозното средство.
 2.1.3.
 Всички устройства, конструирани за защита на уязвимите участници в движението по пътищата, трябва да са задействани правилно преди началото на изпитването и/или да работят по време на съответното изпитване. Заявителят за одобряване е длъжен да докаже, че устройствата функционират както е предвидено в случай на сблъсък с пешеходец.
 2.1.4.
 За всички компоненти на превозното средство, които могат да изменят своята форма или положение и са различни от активните устройства за защита на пешеходците, както и такива, които имат повече от една фиксирана форма или положение, е необходимо превозното средство да отговаря на изискванията във всяка фиксирана форма или положение.
 Раздел В
 Спецификации на изпитванията на системите за предна защита
 1.
 Системата за предна защита като оригинално оборудване, монтирано на превозно средство
 1.1.
 Системата за предна защита, монтирана на превозното средство, трябва да отговаря на условията, определени в точки 3.—3.1.10. от раздел А.
 1.2.
 Превозното средство е в своето нормално положение за движение и или е надеждно закрепено на повдигнати опори, или е в неподвижно състояние върху равна повърхност с включена ръчна спирачка. Изпитваната система за предна защита е монтирана на превозното средство. Спазват